text: Valevnið, ið fekk triðflest atkvøður í fyrra valumfari, gevur nú sitandi forseta sín stuðul – avgerandi valið verður sunnudagin
text: #000001
text: Tjóðskaparsinnaða forsetavalevnið, Sinan Ogan, sum gjørdist nummar trý á forsetavalinum í Turkalandi herfyri, gevur nú sitandi forseta, Recep Tayyip Erdogan, sín stuðul.
text: #000003
text: Hetta kann fáa stóran týdning til valið sunnudagin, tá turkisku veljararnir skulu atkvøða av nýggjum, hesaferð millum tey bæði valevnini, sum vingu fleat atkvøður í fyrsta umfari, tá tað ikki eydnaðist nøkrum at koma upp um tey kravdu 50 prosentini.
text: #000004
text: Valið stendur millum sitandi forseta, Recep Tayyip Erdogan, og andstøðuleiðaran, Kemal Kilicdaroglu, sum fingu ávikavist 49,5 og 44,9 prosent av atkvøðunum í fyrsta valumfari 14. mai.
text: #000005
text: Á tíðindafundi í Ankara í dag boðaði Sinan Ogan frá, at hann nú gevur Erdogan sín fulla stuðul, og tað merkir helst, at flestu teirra, ið atkvøddu fyri honum, nú eisini fara at geva Erdogan sín stuðul. Ogan fekk 5,2 prosent av atkvøðunum í fyrra valumfari.
text: #000006